_:nc5ff85e483f14bd7ba262d74e9b3df8dxb23
<http://schema.org/text>
"โลกสวยเข้าไว้. น้ำมันมี \"แค่\" ครึ่งแก้วหรือมี \"ตั้ง\" ครึ่งแก้ว? หรือสุดท้ายก็แค่แก้วที่มีน้ำข้างใน? จะใช้ชีวิตโดยที่รู้สึกว่าตัวเองประสบความสำเร็จได้ ต้องขึ้นอยู่กับมุมมองของคุณ บวกกับความคิดสร้างสรรค์ รู้จักปรับตัว รวมถึงมุ่งมั่นตั้งใจจริง มุมมองที่คุณมีต่อชีวิตและโลกแห่งความเป็นจริงนี่แหละที่จะกำหนดความรู้สึกของคุณ คุณคือเจ้าชีวิตของตัวเอง\nเขียนตัวอย่างของสิ่งที่เพิ่งทำคุณผิดหวังไป และเขียนด้วยว่าคุณรู้สึกยังไงกับเรื่องที่เกิดขึ้น เช่น คุณคิดจะขายคัพเค้กในเน็ต แต่ดันไม่ค่อยมีคนสั่ง แบบนี้แปลว่าคุณล้มเหลวหรือเปล่า? คิดว่าโชคชะตากลั่นแกล้งคุณตลอด ทำยังไงก็ไม่มีความสุขใช่ไหม? ลองอ่านสิ่งที่คุณเขียนดู อาจจะเจอมุมมองสุดโต่ง ขาวดำ ดีร้ายชัดเจน ประมาณว่า “ชาตินี้คงไม่มีทางได้ดังหวัง โชคไม่เคยเข้าข้างเราเลย”\nทีนี้ลองเปลี่ยนคำพูดและปรับทัศนคติซะใหม่ เช่น แทนที่จะมองว่าตัวเองล้มเหลว ให้ลองเปลี่ยนคำพูด บอกตัวเองซะใหม่ว่า “โอเค คราวนี้พลาด คราวหน้าลองเปลี่ยนวิธีขายหรืออะไรที่พอทำได้ โฆษณาให้เยอะขึ้น ไม่ก็ลองเปลี่ยนแผนธุรกิจดีกว่า”\nรู้เท่าทันเวลาตัวเองสิ้นหวังทั้งที่ยังไม่ได้ลองทำวิธีอื่น จะประสบความสำเร็จในชีวิตได้ คุณต้องมองว่าการใช้ชีวิตเป็นเรื่องสนุก มีอะไรให้ทำอีกตั้งเยอะ และอยากจะลองสู้ดูสักตั้ง (หรือหลายๆ ตั้ง) ให้ได้ลองทำมันทุกอย่าง"
<https://th.wikihow.com/%E0%B9%83%E0%B8%8A%E0%B9%89%E0%B8%8A%E0%B8%B5%E0%B8%A7%E0%B8%B4%E0%B8%95%E0%B9%83%E0%B8%AB%E0%B9%89%E0%B8%9B%E0%B8%A3%E0%B8%B0%E0%B8%AA%E0%B8%9A%E0%B8%84%E0%B8%A7%E0%B8%B2%E0%B8%A1%E0%B8%AA%E0%B8%B3%E0%B9%80%E0%B8%A3%E0%B9%87%E0%B8%88>